Roger Radcliffe

**Roger Radcliffe** je istaknuti članak, što znači da se korisnici ove wikije slažu da je jedan od najboljih članaka Disney Fandom Hrvatska zajednice. Molimo vas da ako mislite da ovu stranicu možete poboljšati, slobodno ju uredite.

## Popratne informacije

###  Igrani filmovi

101 dalmatinac101 dalmatinac 2: Patchova avantura

Oliver i kompanija

101 dalmatinac (1996.)

Cruella

### Parkovne atrakcije

Midship Detective AgencyWorld of Color: Celebrate!

### Glasovno posuđivanje

Ben Wright (original)Bill Lee (vokal)

Jan Rabson (animirana slikovnica)

Jeff Bennett (TV serija)

Tim Bentinck (nastavak)

Nikša Marinović (HR sink)

Denin Serdarević (HR sink, vokal)

### Inspiracija

Gdin. Dearly iz romana "101 dalmatinac" Dodie Smith

## Informacije o liku

### Druga imena

Roger Dearly (originalna knjiga, igrani film, TV serija)Ljubimac (Pongo)

### Osobnost

Sramežljiv, nespretan, energičan, kreativan

### Izgled

Ležeran, svijetla koža, plava kosa (smeđa u igranom filmu i TV seriji)

### Titula

Glazbenik, pijanist, tekstopisac (animirani film)Dizajner videoigara (igrani film)

### Rodbina

Anita Radcliffe (supruga)Amber Dearly (nećakinja)

### Sviđa se

Glazba, Anita, njegovi psi, ples, ruganje Cruelli

### Ne sviđa se

Cruella, Cruellino ismijavanje njegove glazbe, Pongov neposluh, krađe

### Sudbina

Ponovno spajanje s Patchom kada ga on i njegovi ljudi pronađu

### Citat

"Pongo, dečko!""Pa, ona je još uvijek osumnjičena broj jedan u mojoj knjizi!"

**Roger Radcliffe** (ili **Roger Dearly** u originalnoj knjizi, igranom filmu i TV seriji) lik je iz Disneyeva filma iz 1961. "101 Dalmatinac" i njegovog nastavka. Muž je Anite i vlasnik Ponga.

U hrvatskom mu glas posuđuju Nikša Marinović (dijalog) i Denin Serdarević (vokal).

## Pozadina

Na početku originalnog filma Roger je neoženjeni tekstopisac, koji živi u malom stanu s Pongom. Radi od kuće, obično prestaje s radom tek nakon 5:00, te ga Pongo opisuje kao oženjenog njegovim poslom. Kao tekstopisac pjesama vrlo je kreativan i može lako pisati tekstove kad ima inspiracije. Međutim, samo na Pongovo inzistiranje Roger upozna Anitu, jer bi inače zauvijek ostao neženja kako kaže Pongo.

Nakon braka, prikazan je ljubazan čovjek koji se brine za svoju obitelj, uključujući i svoje kućne ljubimce. Roger se ne boji suprotstaviti Cruelli kada je njegova obitelj uključena. Prizor na kraju filma pokazuje da je dobar u mentalnoj matematici.

Roger je zasnovan na liku gdina. Dearly iz izvorne knjige Dodie Smith. Gospodin Dearly u knjizi igra sličnu ulogu kao Roger, ali je financijski broker, a ne tekstopisac pjesama.

## Pojavljivanja

### *101 dalmatinac*

Na početku filma Rogera se vidi kako radi na pjesmi. Pongo, nakon što mu je dosadio njihov život neženja, smišlja plan kako namjestiti djevojku Rogeru. Nakon što je vidio Anitu i Perditu, Pongo odlučuje da bi bile savršene, jer su obje bile lijepe. Pongo postavlja sat unaprijed tako da Roger vjeruje da je vrijeme za njihovu šetnju. U šetnji, Pongo snažno vuče Rogera kako bi upoznao njega i Anitu. Na kraju, Roger i Anita završavaju u ribnjaku u parku, zapleteni povodcima svojih pasa. Roger se pokušava ispričati uznemirenoj Aniti i optužuje Ponga što ju je smočio, ali njih dvoje se na kraju svemu tome nasmiju. S vremenom se Roger i Anita zaljube te presele u malu kuću u blizini parka zajedno sa Pongom, Perditom i Neni.

Nakon nekog vremena Roger piše novu pjesmu, ali samo je uspio napisati melodiju. Inspiraciju za stihove dobija nakon što čuje ime Cruella De Vil, ime Anitine bivše prijateljice iz škole. Nakon što ih Cruella posjeti u njihovoj kući, Roger piše podrugljivu pjesmu, koja povezuje Cruellino ime s mnogim strašnim stvarima i događajima. Tri tjedna kasnije Perdita se priprema roditi štenad. Roger je jednako nervozan kao i Pongo tijekom procesa, tako da skače kad mu Pongo poliže ruku. Prvobitno je presretan izgledom za 15 štenaca, ali tuguje nakon što je čuo da je jedan umro. Međutim, uspio je oživjeti štene trljanjem. Kad se Cruella vrati, s namjerom da kupi svu štenad, ona se ruga Rogerovoj pjesmi, što ga nervira. Roger se čvrsto uspravi prema njoj i kaže Cruelli da nikad neće prodati štenad ni za koju cijenu. Cruella bijesna napusti kuću.

Jedne noći Roger i Anita izvedu Ponga i Perditu u šetnju parkom. Dok ih nema, štence kradu Jasper i Horacije, ljudi koje je unajmila Cruella. Roger je tužan zbog krađe. Sumnja da je Cruella umiješana, ali ni on ni policija nisu u mogućnosti da je povežu sa zločinom.

Iste noći, dok su na uobičajenoj šetnji parkom, Roger se nervira zbog Pongovog neprestanog lajanja i na silu ga vuče kući, nesvjestan da je Pongo zapravo prenosio poruku krađe štenaca kroz lanac večernjeg laveža. Roger kažnjava Ponga unutar kuće zbog uznemiravanja susjedstva, ali Pongo pronalazi način da se izvuče, prolazi kroz pseća vrata i odlazi do Dannyja, doge koja je primila njegovu poruku.

Roger je viđen pri kraju filma, oko Božićnog vremena, kako se pita zašto su Pongo i Perdita pobjegli (njemu nepoznato, otišli su spasiti štenad). Nakon što čuje svoju pjesmu o Cruelli na radiju, on ga isključuje. Anita otkriva da je pjesma postala njegov prvi veliki hit i donijela je više novca nego što su mogli sanjati. Kad grupa "labradora" dođe provaliti u dom, Roger se zbuni, ali brzo shvati da su oni zapravo Pongo, Perdita i štenad. Roger ubrzo shvaća da postoji više od 15 štenaca, a kako Anita i Neni pronađu štenad, otkrije da ukupno ima 101 Dalmatinac. Zajedno s Anitom, odlučuje iskoristiti zaradu od svojih tekstova za kupnju seoske kuće dovoljno velike da zadrži svu štenad.

### *101 dalmatinac 2: Patchova avantura*

Roger je prikazan kako se sprema za selidbu u njihov novi seoski dom. Kada vidi točkice velikog broja štenaca dobije inspiraciju da napiše novu pjesmu "Seeing Spots". Kasnije, nakon što se preselio u seosku kuću, Roger se pokušava prilagoditi svom novom životu. Kada primijeti da novine prikazuju fotografiju na kojoj je Patch, tada shvati da su slučajno ostavili štene za vrijeme selidbe, mahnito se vraćaju u London u svom automobilu da ga vrate. Uspjeli su to učiniti na kraju filma, a Jasper i Horacije priznaju da je Cruella stajala iza krađe dokumenata. Za vrijeme odjavne špice filma izrez u novinama pokazuje da Rogerova nova pjesma "Seeing Spots" osvaja nagradu za glazbu.

### *101 dalmatinac (serija)*

Roger se pojavljuje u seriji zajedno s Anitom i Neni. Ova verzija Rogera kombinacija je glazbeničke verzije iz animiranog filma i njegove verzije programera za video igre iz igranog filma, jer je prikazan kako radi u obje profesije. Također je prikazan sa smeđom kosom umjesto plave. Uvijek je svjestan Cruellinih zlih planova koji bi ga natjerali da se odrekne farme.

### *Druga pojavljivanja*

Roger se pojavljuje u ulozi građanina New Yorka na početku Disneyjevog animiranog filma iz 1988. "Oliver i kompanija".

On i Anita se pojavljuju među masom ljudi u seriji "Mišja kuća".

U radnji smještenoj šezdeset godina nakon originalnog filma, dio Rogerove odjeće može se vidjeti u brojnim epizodama "101 Dalmatians Street". U epizodi U "London, We Have A Problem", on i Anita mogu se vidjeti na svadbenoj fotografiji.

## Pojavljivanja u igranom filmu

### *101 Dalmatinac (1996.)*

U igranom filmu, Rogerovo prezime promijenjeno je u "Dearly" (što je u originalnoj knjizi bilo njegovo prezime), a on je ljudski protagonist. Ovdje, on je američki državljanin, ali živi u britanskom stanu s Pongom. Umjesto glazbenika, on je proizvođač videoigara i testira koliko je dobra igra uz pomoć svog najboljeg prijatelja / šefovog sina Herberta.

Roger živi kao neženja i ne može si priuštiti vozilo, već koristi svoj bicikl kao prijevoz. Živi u jednosobnom stanu s Pongom koji ima razum poput ljudi, ali ne može govoriti. Izbija vijest da je jedan od rijetkih sibirskih tigrova ukraden iz zoološkog vrta i da mu nema traga.

Roger sasvim slučajno sretne Anitu. Kada Pongo ugleda Anitinu kuju Perditu odmah se zaljubi. Dok se Roger priprema za povratak kući, Pongo brzo potrči za Perditom, vučeći Rogera po ulicama na svom biciklu. Dok Roger vrišti u strahu, postupci Ponga uzrokuju gomilanje automobila na cesti i na kraju povodac pukne, te Roger završi u jezeru. Bijesan i ozlijeđen Roger slijedi Ponga bez cipela i na njegovom uništenom biciklu. Međutim, on zamijeni Ponga s Perditom i njoj stavi povodac ali ga potom Anita snažno udari torbicom punom cigli. Na kraju ipak izglade nesporazum. Baš kad su se pripremali za odlazak Perdita povlači Anitu baš kao što je i Pongo učinio Rogeru nagovještavajući njihovu ljubav. Na kraju se i psi i Anita i Roger vjenčaju i presele u malu kuću u blizini parka, dok Anitinu dadilju unajmljuju kao sluškinju.

Jednog dana, Anitina šefica; Cruella De Vil ih posjećuje kako bi se predstavila Rogeru. U početku je Roger zadovoljan što ju je upoznao, ali Rogerovo poštovanje prema Cruelli polako iprelazi u bijes i frustraciju kad Cruella počne ismijavati Anitu zbog osnivanja obitelji, hvaliti se svojim bogatstvom, sarkastičnim smislom za humor i ismijavati Rogerovu karijeru proizvođača videoigara.

Cruella se vraća kada se štenad rodi. Prije nego što stigne, jedno štene umalo umre, ali Roger koristi CPR metodu kako bi mu spasio život. Štene je imenovao "Srećko". Kada se Cruella vrati, opsjednuta krznom, odmah nudi kupnju štenaca nakon što sazna da će im se točkice pojaviti nakon par tjedana. Međutim, Roger ljutito ih odbija prodati čak i ako im ona ponudi bilo kakav novac. Anita pokuša zadržati prijateljsku vezu s Cruellom tvrdeći da je to samo trenutna situacija, ali u konačnici stječe hrabrost da se suprotstavi Cruelli i složi se da štenci nisu na prodaju. Bijesna Cruella odlazi i otpusti Anitu iz tvornice krzna i obeća da će se osvetiti.

Nekoliko mjeseci kasnije, štenad je konačno dobila točkice. Dok Roger i Anita odlaze na spoj sa sobom vodeći Ponga i Perditu, dva razbojnika po imenu Horacije i Jasper provaljuju u kuću, obuzdaju Neni i zaključaju je u ormar. Razbojnici potom ukradu štenad i odvezu se. Roger i Anita shvatili su što se dogodilo kad se vrate. (kada čuju kako umirovljenikov buldog ljutito laje na Horacija i Jaspera) shvativši što su učinili ostavljajući štence nezaštićenima, zovu policiju. Za razliku od filma iz 1961. Roger i Anita ne sumnjaju u Cruellu odmah; a Anita ne odbija istražiti Cruellu zbog njihovog prijateljstva.

Sljedećeg jutra Pongo i Perdita pobjegli su iz kuće pred očima Rogera i Anite kada im je poruka ostalih pasa priopćila gdje je štenad. Ovaj put Roger i Anita nisu u mogućnosti da ih zaustave i sada brinu za svoja dva dalmatinca. Također traže od policije da pokrenu policijsku potjeru za Pongom i Perditom.

Nakon 3 dana napokon, Anita i Roger otkrivaju krivca za krađu 15 štenaca uz pomoć Anitinog brzog razmišljanja. Anita otkriva Rogeru i policiji da je, kad je radila za Cruellu kao dizajnerica krznenih kaputa, napravila iz vica dizajn dalmatinskog kaputa i da je Cruella ukrala štenad u nadi da će ih ubiti i od njih napraviti krzneni kaput. Obitelj odlazi u Cruellinu londonsku rezidenciju i povežu je s krađom pasa i sa drugim zločinima, poput nestalog sibirskog tigra. Njih dvoje tužno se zagrle, žaleći što su izašli na spoj s Pongom i Perditom, umjesto da ostanu kod kuće kako bi pazili na štenad. Glavni nadređeni kaže Aniti da su njezine sumnje bile opravdane i da je Cruella u Suffolku. Uvjerava ih da je već upozorio tamošnju policiju da nađe nju i štenad.

Nedugo zatim, policija pronalazi 99 štenaca dalmatinera, Ponga i Perditu u selu na periferiji Londona. Također uspijevaju pronaći i uhititi Cruellu i njezine pristalice Jaspera, Horacija i Skinnera. Roger i Anita odluče posvojiti svih 84 štenaca i tako ukupno imaju 101. dalmatinca. Kad Roger pročita novine i čuje da su zločinci osuđeni za zločine, uključujući krađu njihovih štenaca, on se inspirira i napravi novu videoigru štenaca dalmatinera koji bježe od Cruelle, koja je antagonist igre. Igra je postigla svjetski uspjeh, a Roger je sada milijarder i otac djevojčice. Roger koristi svoj novac za kupnju divovske vile i staje na periferiji Londona.

### Cruella

Roger se pojavljuje u filmu gdje ga tumaći Kayvan Novak koji lik iransko-britanski. On je baruničin osobni i nespretni odvjetnik kojeg ona grdi u prvoj polovici filma. Napominje da ima pomoćni posao kao pijanist u baru. Nakon što Cruellini nastupi naruše baruničin ugled, barunica ljutito otpusti Rogera. Cruella u pripovijedanju objašnjava da ju je za to uvijek krivio. Na kraju filma, Roger dobiva dar od Cruelle u obliku šteneta imena Pongo; vjerojatno namijenjen kao isprika što je dobio otkaz. Inspiriran njezinim imenom, nastavlja pisati i izvoditi njezinu poznatu pjesmu.

## Galerija

 ***Disney Fandom Hrvatska*** ima kolekciju slika i medija o: ***Roger Radcliffe***.
## Zanimljivosti

* U romanu, vlasnici dalmatinera prezivaju se "Dearly", ali je za animirani film prezime promijenjeno u Radcliffe; najvjerojatnije zato što Disney ima nekoliko obitelji u prethodnim filmovima sa sličnim prezimenima. Kao što je obitelj "Darling" iz "Petra Pana" i "Jim Dear" iz Dame i skitnice. No, njihovo prezime je ponovno vraćeno u "Dearly" u igranoj adaptaciji filma i TV seriji.
* Oba originalna Rogerova glumca sudjelovala su u filmskoj verziji *Moje pjesme, moji snovi* s Wrightom koji je glumio Herra Zellera (što na njemačkom znači "gospodin Zeller") i Leejem koji je sinkronizirao pjevanje Christophera Plummera kao kapetana Von Trappa.
* Hugh Grant je bio jedan od mogućih izbora za ulogu Rogera u igranoj adaptaciji filma, prije nego što je Jeff Daniels dobio tu ulogu.
* U animiranim filmovima, Roger je uobičajeni pušač, kojeg se redovito može vidjeti kako puši lulu, osim što je njegov dom na početku filma zatrpan rabljenim cigaretama. Ova je osobina uklonjena u igranom filmu i animiranoj seriji zbog cenzure, iako Lucky i Anita spominju da je Roger pušio lulu u animiranoj seriji i da je mogao prestati uz pomoć vrpce za samopomoć.
* Iz nepoznatog razloga, Roger nije ni viđen ni spomenut u filmu "102 Dalmatinca"